Document ID: 32005R2099

KOMISJONI MÄÄRUS (EÜ) nr 2099/2005,
20. detsember 2005,
millega lubatakse Hispaania lipu all sõitvatel laevadel uuesti alustada merluusipüüki ICESi püügipiirkondades Vb (EÜ veed), VI, VII, XII ning XIV
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 26 lõiget 4,
võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 21 lõiget 3,
ning arvestades järgmist:
(1)
Nõukogu 22. detsembri 2004. aasta määrusega (EÜ) nr 27/2005, millega määratakse 2005. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (3) on kehtestatud 2005. aasta kvoodid.
(2)
Hispaania lõpetas 4. novembril 2005 oma lipu all sõitvatel laevadel merluusipüügi ICESi püügipiirkondades Vb (EÜ veed), VI, VII, XII ning XIV.
(3)
Määrusega (EÜ) nr 1894/2005 (4) on keelatud Hispaania lipu all sõitvatel või Hispaanias registreeritud laevadel püüda merluusi ICESi püügipiirkondades Vb (EÜ veed), VI, VII, XII ning XIV.
(4)
Ühendkuningriik kandis 28. novembril 2005 ICESi püügipiirkondades Vb (EÜ veed), VI, VII, XII ning XIV Hispaaniale üle merluusi 300 tonni suuruse kvoodi. Seepärast tuleks Hispaania lipu all sõitvatel või Hispaanias registreeritud laevadel lubada püüda merluusi ICESi püügipiirkondades Vb (EÜ veed), VI, VII, XII ning XIV. Seega tuleks tunnistada kehtetuks määrus (EÜ) nr 1894/2005,
ON VASTU VÕTNUD KÄESOLEVA MÄÄRUSE:
Artikkel 1
Püügiloa taastamine
Hispaania lipu all sõitvatel laevadel lubatakse uuesti alustada merluusipüüki ICESi püügipiirkondades Vb (EÜ veed), VI, VII, XII ning XIV alates 1. detsembrist 2005.
Artikkel 2
Kehtetuks tunnistamine
Määrus (EÜ) nr 1894/2005 tunnistatakse kehtetuks.
Artikkel 3
Jõustumine
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 1. detsembrist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. detsember 2005

Labels: 8
11
18
6